***Projekts***

**Jelgavas novada dome**

**LĒMUMS**

**Jelgavā**

**2024.gada Nr.**

**Par investīciju projekta** **“Asfaltbetona seguma un ielu apgaismojuma izbūve Krasta ielā, Garozas ciemā, Salgales pagastā, Jelgavas novadā” īstenošanu**

Pamatojoties uz Pašvaldību likuma 4.panta pirmās daļas 3.punktu un 10.panta pirmās daļas 21.punktu, likuma „Par pašvaldību budžetiem” 22.pantu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36.panta otrās daļas 7.punktu, Ministru kabineta 2019.gada 10.decembra noteikumiem Nr. 590 “Noteikumi par pašvaldību aizņēmumiem un galvojumiem”, Ministru kabineta 2024.gada 5.marta noteikumiem Nr. 159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai” un Jelgavas novada domes 2024.gada 22.janvāra Jelgavas novada pašvaldības saistošo noteikumu Nr. 1 “Par Jelgavas novada pašvaldības budžetu 2024.gadam” 5. pielikuma 42. punktu un saskaņā ar to, ka investīciju projekts **“Asfaltbetona seguma un ielu apgaismojuma izbūve Krasta ielā, Garozas ciemā, Salgales pagastā, Jelgavas novads”** ir ietverts un atbilst Jelgavas novada attīstības programmas 2023. – 2029.gadam un spēkā esošajam Investīciju plānam 2023. – 2029.gadam (191. ieraksts), nodrošina lietderīgu investīciju īstenošanu pašvaldības autonomās funkcijas “gādāt par pašvaldības īpašumā esošo ceļu būvniecību, uzturēšanu un pārvaldību” izpildei, Jelgavas novada dome **nolemj**:

1. Apstiprināt un īstenot investīciju projektu **“Asfaltbetona seguma un ielu apgaismojuma izbūve Krasta ielā, Garozas ciemā, Salgales pagastā, Jelgavas novads”**.
2. Apstiprināt investīciju projekta **“Asfaltbetona seguma un ielu apgaismojuma izbūve Krasta ielā, Garozas ciemā, Salgales pagastā, Jelgavas novads”** īstenošanai nepieciešamo kopējo finansējumu 360 995,39 EUR (trīs simti sešdesmit tūkstoši deviņi simti deviņdesmit pieci *euro* un 39 *centi*) apmērā, no kura:
   1. Valsts budžeta aizdevums ir 306 846,08 EUR (trīs simti seši tūkstoši astoņi simti četrdesmit seši *euro* un 08 *centi*);
   2. Jelgavas novada pašvaldības finansējums ir 54 149,31 EUR (piecdesmit četri tūkstoši viens simts četrdesmit deviņi *euro* un 31 cents).
3. Informāciju par investīciju projektu **“Asfaltbetona seguma un ielu apgaismojuma izbūve Krasta ielā, Garozas ciemā, Salgales pagastā, Jelgavas novads”** nosūtīt Satiksmes ministrijai atzinuma saņemšanai. Pēc Satiksmes ministrijas pozitīva atzinuma saņemšanas:
   1. ņemt ilgtermiņa aizņēmumu 306 846,08 EUR (trīs simti seši tūkstoši astoņi simti četrdesmit seši *euro* un 08 *centi*) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu līdz 2026.gada janvārim. Aizņēmumu atmaksu garantēt ar pašvaldības budžetu. Aizņēmumu izņemt 2024. un 2025. gadā;
   2. nodrošināt un paredzēt pašvaldības 2024.gada budžetā nepieciešamo līdzfinansējumu 2707,47 EUR (divi tūkstoši septiņi simti septiņi *euro* un 47 *centi*) apmērā, veicot attiecīgus grozījumus 2024.gada pašvaldības budžetā, un 2025.gada budžetā nepieciešamo līdzfinansējumu 51 441,84 EUR (piecdesmit viens tūkstotis četri simti četrdesmit viens *euro* un 84 *centi*).
4. Jelgavas novada pašvaldības investīciju projektu **“Asfaltbetona seguma un ielu apgaismojuma izbūve Krasta ielā, Garozas ciemā, Salgales pagastā, Jelgavas novads”** īstenot 2024. un 2025. gadā.
5. Uzdot kontroli par lēmuma izpildi Jelgavas novada pašvaldības Centrālās administrācijas Projektu nodaļai, Budžeta plānošanas nodaļai, Administratīvā departamenta Finanšu nodaļai.

Domes priekšsēdētāja pienākumu izpildītāja I.Vītola

Sagatavoja: A.Virviča-Jansone

26460551